# Динамика (музика)

Бедржих Сметана, Увертира зоз опери *Предана* нєвеста.Звучни приклад динамики, Б.Сметана, *Предана нєвестаДинамика** у музики єден зоз аспектох организациї музики, узко повязани зоз моцносцу звука и дїйством розличних акустичних компонентох. Динамика, як и други елементи, спада до основних елементох виражованя характеру музики, твореня контрастох и водзи слухачох през емоцийне дожице композициї, так як цо и темпо уплївує на швидкосц у музичним дїлу.

**Главни ознаки динамики: f (ит. *forte*, вигваря ше forte) - гласно, моцно.
* p (ит. *piano*, вигваря ше piano) - поцихи

**Штредня ґрадация гласносци динамики: mf (ит. mezzo-forte, вигваря ше meco-forte) - умерено гласно:
* mp (ит. mezzo-piano, вигваря ше meco-piano) - умерено поцихи, итд.

М**аксимална и минимална динамика** ше означує зоз двома або вецей знаками, напр.:

* ff(fortissimo*, италиянски *fortissimo*) - барз гласно,
* pp (*pianissimo*, италиянски *pianissimo*) - барз поцихи.

Тоти ознаки помагаю виводзачом пренєсц емоцийну глїбину и текстуру музичного дїла, од найцихшого, такповесц, шептаюцого звука (ррр) по найгласнєши (fff) тонски звуки.

## Пошоровани основни динамични ознаки

Од найцихшого по найгласнєйше:

Знаки за динамику у композициї *Ариєта,* Р. Лазич и В. Перичич.
* ppp (*possibile*): найцихше як мож (як шептанє)

* pp (*pianissimo*): бaрз поцихи

* p (*piano*): поцихи

* mp (*mezzopiano*): штреднє поцихи

* mf (*mezzoforte*): штреднє гласно (як бешеда)

* f (*forte*): гласно

* ff (*fortissimo*): барз гласно

* fff (*fortissimo possibile*): найгласнєйше як мож (як кричанє).

Шлїдуюци мена за динамику у музичней нотациї ше хасную за означованє поступней пременки моцносци звука:

* крешендо (ит. **crescendo**, абревиятура: *cresc*.), поступне змоцньованє звука

* диминуендо, декрешендо (ит. diminuendo, aбo decresendo), поступне сцихшованє.

У музичней нотациї скрацено крешендо и диминуендо - декрешендо (абревиятура) cresc. и dim. (aбо decresc).

## Ґрафични знаки за динамику

Пре исти смисел и циль змоцньованя и сцихшованя тонох хасную ше окремни знаки хторим линиї скапчани, злучени на єдним боку, а розиходза /роздвоюю ше на другим боку.

* Кед ше линиї розиходза и ширя з лїва на право  то значи змоцньованє звука. Kед ознака процивна  то сцихшованє звука, тона.

Шлїдуюци нотни приклад: фраґмент музичней нотациї означує умерено гласни початок, потим змоцньованє звука, и заш його сцихшованє:

## Додатни словни динамични ознаки

Ознаки cresc., dim., f и p можу буц провадзени зоз додатнима ознаками:

* poco (*poco* - дакус),

* poco a poco (*poco a poco* – кус-покус),

* subito* або *sub*.** (*subito* – нагло, нєсподзивано),

* piu (*piu* - баржей, значнєйше), итд.

* piu forte, напр., значи гласнєйше.

* sforzzando, *forzando* , ,  (сфорцандо - барз наглашиц тон, сфoрцандо, наглашиц тон).
* **acento**  акцент значи на месту дзе стоя таки ознаки  тони/ноти треба наглашиц.

Динамика значни виражуюци елемент хтори може уплївовац на перцепцию музики и виволовац рижни асоцияциї при слухачох. Хаснованє динамики найчастейше одредзене спрам змистох, природи и характеру музики, характеристикох єй структури и стила. Лоґика одношеня медзи нїма и музичних звукох єдно зоз главних условийох за уметнїцке виводзенє композициї.

## Литература

* Тајчевић, *Основи теорије музике* (бок 165) muzika.rs.

## Вонкашнї вязи

* Юрий Юцевич. Музика: словник-довідник. — Тернопіль, 2003. —бок 404 — ISBN 966-7924-10-6. (html-пошук по словнику, djvu)
* ДИНАМИКА // Словопедія Архів оригіналу за 29 січня 2020. Процитовано 06.09.2021.

## Референци